Haim

Haim (транскрипција: Хајим; што на хебрејски значи „живот“, стилизирано како HAIM) ― американска рок-група основана во Лос Анџелес. Групата е составена од трите сестри: Есте (бас-гитара и пејачка), Даниеле (главна пејачка, гитара и тапани) и Алана Хајим (гитари, клавијатури и пејачка).
 Историја на групата 

 Почетоци и основање на групата 
Трите сестри, Есте Ариел (родена на 14 март 1986 година), Даниеле Сари (родена на 16 февруари 1989 година) и Алана Михал (родена на 15 декември 1991 година) се родени и израснати во долината Сан Фернандо, Калифорнија, САД. Сестрите Хајим почнале да свират музика уште од најрана возраст, поттикнати од нивните родители кои исто така биле музичари. Нивниот татко роден во Израел, Мордехај Хајим, иако бил професионален фудбалер во Израел, бил тапанар, а мајка им победила на музички натпревар во 1970-тите пеејќи песна од Бони Рејт. Еврејското семејство на нивниот татко по потекло е од Бугарија. Семејството основало група под името Rockinhaim и свирело преработени верзии на месни настани и фестивали.

Како што растеле, сестрите почнале да развиваат свој сопствен стил и да се насочуваат на создавање оригинална музика, а во 2007 година решиле да основаат своја група. Групата Haim официјално била основана во 2007 година, но сестрите посериозно се посветиле на музиката неколку години подоцна, откако Даниеле се повлекла од позицијата како турнејска гитаристка за Џени Луис.

 2012–13: Пробив на музичката сцена и пофалби од критиката 
Во 2012 година, групата Haim го издала првото EP под наслов Forever, кое брзо го привлекло вниманието на музичките критичари и публиката. ЕР-то содржело три песни кои ја покажале нивната способност да мешаат разни музички стилови и ја поставило основата за нивниот препознатлив звук. Песната „Forever“ станала особено популарна, што довело до тоа групата да биде забележана од големи музички издавачки куќи.

Истата година, Haim потпишале договор со издавачката куќа Polydor Records во Обединетото Кралство и Columbia Records во Соединетите Американски Држави. Ова бил значаен чекор во напредокот за групата, бидејќи им овозможил да се пробијат на меѓународната сцена.

 2013–14: Прв албум ― Days Are Gone 
Групата една година го снимала првиот студиски албум, Days Are Gone.Weiner, Jonah (November 12, 2013). "How Haim's Three Geeky Sisters Became the Year's Coolest New Band". Rolling Stone. Archived from the original on October 22, 2014. Retrieved October 20, 2014. Во јуни 2013 година, групата настапила на фестивалот Гластонбери. За време на нивниот сет, Есте, на која ѝ бил дијагностициран дијабетес тип 1 во 2000 година, за малку ќе доживеела дијабетски напад откако земала инсулин и заборавила да јаде после тоа.
лево|мини| Даниел Хаим настапува во Индио, Калифорнија, април 2014 година
Во септември 2013 година, Haim го издале нивниот прв албум Days Are Gone. Албумот имал комерцијален и критички успех, достигнувајќи го првото место на Британската топ-листа за албуми (To access, enter the search term "Haim".) и 6-то место на Billboard 200 во САД. Албумот содржел неколку хит синглови, вклучувајќи ги: „The Wire“, „Don't Save Me“ и „Falling“.

Days Are Gone бил пофален поради неговата совршена комбинација на ретро-звуци и современи поп-елементи и бил номиниран за неколку награди. Групата исто така ја освоила наградата BBC Sound за 2013 година, што дополнително ја потврдило нивната репутација како една од најперспективните нови групи.

 2014–2019: Турнеи и издавање на вториот албум 
мини|Даниеле Хајим настапува во Јоенсуу, Финска, јули 2014 година
Во 2014 година, групата Haim ја добила наградата „Најдобра меѓународна група“ од списанието NME. Во октомври, групата и Стиви Никс снимиле преработка на песната „Rhiannon“ од Fleetwood Mac.

Членовите од групата се спријателиле со кантавторката Тејлор Свифт и заедно ги посетиле Каталина и Мауи, Хаваи. Летото 2015 година, Хајим биле предгрупа на Тејлор Свифт на одредени концерти од нејзината светска турнеја. Групата била номинирана за најдобар нов изведувач на 57-мото доделување на наградите Греми. 
лево|мини| Хајим настапуваат на Бостон колинг во 2016 година
По неколку години турнеи и работа на нова музика, Haim во јули 2017 година го издале нивниот втор албум, Something to Tell You. Албумот продолжил да го развива звукот кој групата го воспоставила со Days Are Gone, но исто така додал и нови елементи кои покажале музичка еволуција. Сингловите како: „Want You Back“ и „Little of Your Love“ станале хитови, а албумот добил позитивни рецензии од критичарите.

Групата продолжила со турнеи низ светот и учествувала на неколку големи музички фестивали, како: Glastonbury, Coachella и Lollapalooza. Haim станале познати по нивните енергични настапи во живо, кои често вклучувале сложени вокални хармонии и динамични инструментални делови.

 2020–Сега: Издавање на Women in Music Pt. III 
мини|Хајим на настап во април 2018 година
На 26 јуни 2020 година, Haim го издале нивниот трет студиски албум Women in Music Pt. III. Албумот бил пофален од критичарите за својата искреност, иновативност и способност да се движи меѓу жанрови. Стиховите од песните обработувале теми како: душевно здравје, љубов и самоопределување, што придонело групата да допре до публиката. Во август 2020 година, било објавено дека Алана добила улога во хумористичниот драма-филм Пица од сладунец (англ. Licorice Pizza), кој започнал да се снима истиот месец, а Есте и Даниеле исто така се појавиле во филмот во мали споредни улоги. Во декември 2020 година, било објавено дека групата ќе соработува со Тејлор Свифт на песната „No Body, No Crime“ од нејзиниот деветти студиски албум Evermore; песната била издадена како втор сингл од албумот на 11 јануари 2021 година. На 18 февруари 2021 година, Хајим објавиле ремикс на нивната песна „Gasoline“, со Свифт, заедно со проширена верзија на Women in Music Pt. III. Проширената верзија вклучувала и ремикс на „3 AM“ со Thundercat.
мини|Хајим во Лондон, Англија, во јули 2022 година
Во 2021 година, групата била предложена за Греми-награда во две категории: албум на годината (Women in Music Pt. III) и најдобра рок-изведба за „The Steps“.

Групата потпишала со Нетфликс за производство на звучниот запис од претстојниот анимиран игран филм, The Witch Boy. Групата се појавила во музичкото видео на песната од Свифт „Bejeweled“, објавено на 25 октомври 2022 година.

Во 2023 година, Хајим биле предгрупа на повеќе концерти од американскиот дел од турнејата The Eras од Свифт.

На 16 јануари 2023 година, во видеозапис објавен на TikTok, Хајим објавиле дека се вратиле во студио и дека работат на нивниот четврти албум. На 21 јули 2023 година, групата го објавила синглот „Home“, кој се наоѓа на звучниот запис за филмот Барби.

 Членови на групата 

 Алана Хајим ― пејачка, гитара, клавијатури, ударни инструменти, пијано, синтисајзер (2007―)
 Даниеле Хајим ― главна пејачка, тапани, гитара, ударни инструменти (2007―)
 Есте Хаим ― пејачка, бас-гитара, ударни инструменти (2007―)

 Дискографија 

 Days Are Gone (2013)
 Something to Tell You (2017)
 Women in Music Pt. III (2020)

 Наводи 

 Надворешни врски 



 Haim discography at Discogs 



Категорија:Добитници на NME награда
Категорија:Музички групи од Лос Анџелес
Категорија:Добитници на Британски музички награди
Категорија:Американски поп-рок музички групи
Категорија:Американски современ ритам и блуз групи
Категорија:Американски женски групи
Категорија:Американски рок-групи
Категорија:Еврејски музички групи
Категорија:Музички групи основани во 2007 година